open-index/open-wikipedia-markdown huggingface dataset:
E asitciparik

thumb|upright|E asitciparik
## Manawan/Wemotaci
Enko anihe tipahikan ka apatak kecpin a nta kiskeritakok irikik keki asitciparik kekocic ka miparik mitowi otapan, kamiremakak, skito, tciman, ickoteotapan, kirika kaskina kekocic ka kiciparik.

## Opitciwan

Tipanictawin:E matcectakaniwok
David Ka Wiasiketc (Tapit Kawiasiketc)

## Manawan/Wemotaci
Ki micta witcihew mekatekorewa, e pa icaritci kaskina wec. Pa peikowa-pona, Tapit Ka Wiasiketc, kirika anihi mekatekorew-iriniwa nikanik otcimanikanik kaki ta apiritci, ocamec 800 kinomekinawariw. Nete Baskatong kitcipariniw, nac Manawanik, wemotacik, Kikendatc, Opitciwan, Mekiskan, Waswanipi, minatc nete Maniwaki (Kitigan Zibi) e kiweratc mekatekorewa. Nete e mioratc Katino sipik. Nipira ki otamiro otci otenamik kaie kinec ki witcihew mekatekorewa Aihimihekamik kirika ki micta kiciatisiw anohe kimocomino, 100 ki piponesiw ka mikominik 1943. Ka nikatak o pimatisiwin ocamec 102 piponesipan.
 
## Opitciwan

Tipanictawin:E matcectakaniwok
E ocihakaniwitc pakwecikan

vignette|E pakwecikankaniwok
## Manawan/Wemotaci
Weckatc ka ki totakik nehirowisiwok e ocihatcik pakwecikan. Nictam napanew apatisiw kirika nipi acitc opisikan, ciwotakan. Pitama orakanik ici arakaniwiw napanew minawatc opisikan kirika ciwotakan, minatc nipi sikinikatew minawatc tca atepohwakaniwiw pemacic nac kitci mickwacik e atepohwakaniwitc minawatc tca pamakonakaniwiw nac nte kitci miro weiesitc. Epwamoci kisisowakaniwitc pakwecikan, pitama arakiniwiw sasekwan kotowanik kitci pitama kisisotc pemacic, minawatc tca kickicowaniwiw pakwecikan pemantcic, minawatc tca pamakonakaniwiw pemacic, minawatc sasekwanik aci kitci arakaniwitc pitama pemantcic napanew arakaniwiw aka kitci akokicinitc, minawatc kisisowakiniwiw. Nanakatcihaniwiw mekwata e apitc ickotek, kwekweskinakiniwiw pemacic nac tekci e kisisotc.

## Opitciwan

Tipanictawin:E matcectakaniwok
E tipiskak

:*[[Tipiskaw]]*
thumb|upright=1.2|E tipiskak
## Manawan/Wemotaci
Nikotc e iti ickwa kicikak acitc misiwe tekaci aka e nokositc pisimw tepirak atcokocak ka nokositcik. Enko anihe tipahikan ka apatak kecpin e nta kiskeritakok irikik esparik peikwaw e kicikak kaie e tipiskak. Nicowaso tipahikan ko awacamec tipiskaw kecpin e nipik nac asko nikotowaso  tipihikan epe kicepwacik. Papitoc aisparin tataw estakok mitowi e pipok micta wipatc ko tipiskaw. Enko anihe tipahikan ka apatak kecpin e nta kiskeritakok irikik esparik peikwaw e kicikak, e tipiskak.

## Opitciwan

Tipanictawin:E matcectakaniwok
Edmond Ottawa

## Manawan/Wemotaci
Mitato acitc nikotwaso, atikamekw pisimw 1915 ka nitawkitc nete "Ka matcite asatiskak" pecotcik "Cocotesik". Onikihikowa Simon Pinecic-Ottawa kirika Joséphine Moar. Ki wikimew Maggie Dubé (5 ka wasikototc pisimw 1920 - 21 otatokon pisimw 1990). Mitato acitc niaran ki taciriwa onitcaniciwawa. Ki mitcetiriwa onitcaniciwawa, Jean-Pierre (Marguerite Jacob), Isaie (Cécile Flamand), Véronique (Jimmy Flamand), Louis (Antoinette Flamand minawatc, Alice Quitish),Denise (Boniface Echaquan), Simone (Adélard Niquay nictam onapema, minawatc Philippe Basile ka koski nipowitc), Ernest (Rita Petiquay minawatc Marie-Claire Niquay), Louisa (Serge Begin de Mashteuiatsh), Gilles (Marie-Cécile Niquay Wemotacik), René (Delima Niquay), Lucien (Colette Jacob) kirika Maxime (Angèle Moar). Nicto aric ki onihewokw e apiciciritci.
Micta Erimo ki icinikatakaniwiw.
Ki micta nipira otamiro nictam ka matcekatek ota e ocitakaniokw manawani oteno 1950 wiec. Mitowi mikiwam ke ici taciketc awik e ntokohotc kirika ke ici kiskinohomasotc. Ki micta miro kaskerimakiniwiw osam e ki micta kackitatc e ici otamirotc, e ki minatikwe iriniwitc acitc ki manike iriniwiw. Kekat wir tekci e ki ocitatc mikiwamiriw manawanik. 
Nokosiwok kewirowow masinactetcitcikanik ka ocitakaniwonik "Les six saisons des attikameks" Pierre Dinel kirika Pierre Hivon ka pe nta ocitatcik ni apitc wiec 1978 ka tatopiponikarik. 

Ka poni pimatisitc ekoni apitc 7 mikomini pisimw 1997 ka tato piponikarik.

## Opitciwan

Tipanictawin:E matcectakaniwok
Ehepikw

thumb|Ehepikw
## Manawan/Wemotaci
Enko anaha mantcoc ka micta ocihatc arapia kitci ki ntohotc kaie kitci tatak ke mitcik. Wirata kewir macikakew kecpin e wapamakaniwitc mekwatc e ntohotc. Mictahi akosinanioniw kecpin e pataskohietc nac e iti pakicinanionik.

## Opitciwan

Tipanictawin:E matcectakaniwok
Tipanictawin:Mantcoc
Emikwanisis

thumb|Emikwanisis
Mantcoc ka mita nokositc e mekwa tipiskarik atamipekok ka pe otci pekopetc matci kaie atamitawok ka taciketc. Aska micta mitcetiok mekwatc e nta pamickaniok sakihikanik.

## Opitciwan

Tipanictawin:E matcectakaniwok
Tipanictawin:Mantcoc
Erikoc

thumb|Erikoc
## Manawan/Wemotaci
Enko naha mantcoc ka micta mitcetitc kecpin e taritci mictikwa e pasortci, makotcikew kewir kecpin e pakotci orackowakaniwitc. Nipira kaie mitcetiwok kecpin e wi macikaketcik. Enko naha awesis ka mawotce miskowisitc askik.

## Opitciwan

Tipanictawin:E matcectakaniwok
Tipanictawin:Mantcoc
E nikotwatciki e aistokoki

## Manawan/Wemotaci
E nikotwatciki e aistokoki ote Atikamekw askik, ki ici pimatisikw e itatisinaniwok notcimik, e nikotwatciki e aistakoki. Ki mikwaskemok aci acteriw kitci matcatcik ote otaskiwok osam aci nte matce kisinarik. Micta iti mitcen ka iti totcikatek mekwatc kaskina e otitikonaniwok estakoki.
Mitowi e atoskaniwok. Pekon kaie aniki awesisak papitoc iti itatcisiwok kecpin e meckotciprik anihe estakok. Masko piponiciw, niska cawonok ici matcerewok kecpin e kiskertakik kitci iti piponik.

## Opitciwan

Tipanictawin:E matcectakaniwok
E nta pakitohaniwok

vignette|E patahorakaniwitc names e pakitohaniwok
[thumb|[Okacic tetawicikan]]
## Manawan/Wemotaci: E nta pakitohwaniwok
**E nta pakitohwaniwok**, nta orikotcimakaniwiw aripi. Nisawitakaniwon tca irapatcitcikana. Takon kaie ke ici nanakatcitakaniwok tan mia ke itakotcimakaniwitc anahwe aripi. E miroskamik kirowe mirowacin e pakitohawaniwok, kitci pakitinakiniwitc names kitci micikititc.

### E matce nisawinaniwok irapitcitcikana
*Aripi
*Apowi
*Cectokwapi
*Tciman
*Asiniapakatcikan
*Ositaskw
*Tcimatcikan

### Nta pakitohaniwon
Mitato acitc nikotwaso tato tipahikan irikik pakopecimakaniwiw arapi kecpin e takikamik nipi.

### E nanakatcihakaniwitc names e totak
Names e totak e ici nanakatcihakaniwitc ite e ici asiniskarik, minictikwapiskw ka icinikaterik. Nanakatcitakaniwon e nicto kicikak ite e otcirowek. Kecpin cawonok e otcirowek, nac e iti nikapehonirowek, nicw kicikaw. Ekote e ici nanakatcitakaniwok nac e iti kiwetik. Ekoni ka iti pakitohaniwok mekwatc e natakahak okacic e nosinehowatc atikamekwa. Atikamekw meka rareatikawok e mitcetitcik, nipatetacohew tca watcocica e ici kickaiarik ici matceatikariwa, ekotca e paciwirikotc anihi okaca aniki watcocicak, ekota tca e arakaniwitc aripi.

### E itatisokemakak
Source orale: Alvin Ottawa, atikamekw, Manawan otenak itekera.

## Opitciwan

Tipanictawin:E matcectakaniwok
Esipan

thumb|Esipanvignette|E ititakok
## Manawan/Wemotaci
Awesis ka micta piekohotc mekwatc e mitcisotc aka e sakitatc e maratanik aniheriw ka mitcik. Napitc makatewarik ote waska ockicikok kirika micta papokosinateriw oso. Mictahi kackitaw e kimotitc kirika e pitaketc mikiwamiskak terak e nantonak ke mitcisotc. Nanikotin newiriwa, nicwatcirwa onitcanica e iti apita miroskaminik. Micta mitcetiwok nanikotin kecpin peikwaw e wamakaniwitcik kaie e acoskonowetcik meskanariw. Micta kackitaw kewir e iskwatowitc mictikok matci kaie okitikok mikiwamiskak. Mictahi onactaso kecpin e pitaketc mikiwamik tepirak e nantonak ke mitcik.

Enko anaha awesis ka mita piekohotc mekwatc e mitcik kekwariw otcita aka e sakitatc kewir kitci mina mitcik mitcimiriw. Napitc waskasinaso ote ockicikok kirika papokosinateriw aniheriw oso. Mictahi kackitaw e kimotitc  kirika e pitaketc mikiwamiskak tepirak e nantonak ke mitcik acitc e sakitatc e onastasotc. Nanikotin newiriwa nicowatciriwa onitcanica kecpin e mi onitcanicitc e it matce miroskaminik. Micta mitcetiwok nanikotin kecpin e wapamakaniwitcik peikwaw kekotc e mi acockonowetcik meskanak.

## Opitciwan

## E otciparik

## Ohwe kotak wi kanawapatamone
* Raton laveur

Tipanictawin:E matcectakaniwok
Tipanictawin:Awesis
Miroskamin

vignette|Mitcet ko notciwok e miroskaminik notcimik

## Manawan/Wemotaci
E miroskamik enkon nohwe estakok ka iti minawatc kitciparik e ickwa sikok.
Kiskeritakon pitoc e ita aicikicikak, aci kirowe sokasikew, apwetew tekaci atamik aski.
Ekoni e ita nokok e koski nitawkiki notcimik e ici aitakoki peikon kaie awesisak kewirawaw ita koski matcihawsowok.
Kaie takocirewok nipin pirecicak eckam ita petakoniw onakwe onakamowinawaw notcimik.

### E iti aicikicikak
E miroskamik napitc kiapatc takaiaw e iti otakocik acitc e kicikak iti kicitew.
Wapikon pisimw acitc otehimin pisimw enko nohwe ka akotcinitcik pisimok e asitaiak e miroskamik.

### E isparik
Nictam e kitciparik kirika et iti ickwaparik napitc kiskeritakosiwok awesisak e iti aitotakik mekwatc e aitatisitcik.

### E aititoskaniwok
Pikitohaniwon, natarapaniwon, atoskaniwon amiskw, pirew kirika ocihakaniwiw mosowan matcike amiskwan, tcicaskohikaniwon kirika nta mininikatew wikwas ke apitak e ocitakaniwok kaskina arotc kekocic.
Pikiwikaniwon, ponapaniwon, kisisowaniwon mickekominan, kiweatahonaniwon, tcimanikecinaniwon, masko onihikaniwon, mackikiwapokaniwon, manaskonaniwon, manawaniwon, manikaniwon, manin otapaniwon (monotapaniwon), manihikiskiwaniwon, mikon mawitcihakaniwiw, mokocaniwon, nta notcinaniwon, natarapaniwon, natowirewaniwon, natci pikototokwaniwon, nameskaniwon, namewokaniwon, nanto pikototokwaniwon, nanto maskwaniwon, nahomwakwaniwon, notcihimiskwaniwon, notci kinocewaniwon, notci mickekominaniwon, wapoc akotaniwon, wapowanikaniwon, wepahapaniwon, wecitorinaniwon, wikwamotekaniwon, apikwecimonikaniwon, apicimonikaniwon, apowikaniwon, akwane wikwas maninikatew, akotcorakanikaniwon, asekaniwon, actorinaniwon, anaskaniwon, ickipitatanatikokaniwon, osawapasikaniwon, otcockw onihikaniwon, orekahikiwamaniwon. 
Gilles Ottawa omasinahikanik otciparin, Manawan, 19 mikomini pisimw 2005

## Opitciwan

Tipanictawin:E matcectakaniwok
Eva Ottawa

**Eva Ottawa** Atikamekw iskwew. Manawan pe otciw, ki okimakatakaniwiw kitci okimakwew kitci itapitc.

## Ka pe awaciwitc
Ki sakitaw e kapecitc notcimik kaie mitcetiriwa okwemesa.

## Ka pe kiskinohamasotc
Eva ki kiskinohomaso ota otenamik Manawan ka icinikaterik nac ki iti icaw otenak, mina ki oreritam kitci ekareca kiskinohomasotc kitci kirowe kackitatc e arimwetc kaie kitci nsistak ekarecamo arimwewiniw. Ki natcipatamatiso ke okaromitc irakonikewinik kitci miro nisistak kaie kitci miro kiskertak tan e ici orakonakaniwitc nehirowisiw.

## Otcirowemakina
Onikihikwa Gérard Ottawa ki icinikasoriwa, kinec ki otamiroriwa ote kiskinohomakewinik kaie kipe okimaciwiw nac eki iti tipirowe okimawitc. Okawia Mariette Niquay icinikasoriwa kaie kiskinohomakewinik otamiroriwa. Ickotok 1864 nac anoutc ki niaraniwok okimawinik eki itapitcik otcirowemakana kitci mirwatcitaritci Atikamekw iriniwa. Kitci okimakwew ki pe wekimew pekwakami iriniwa ki peikociriwa onitcanica kaie ki peikociriwa osima.

## Ka ici otamirotc
Ki okimakatakaniwiw kitci okimakwew kitci itapitc, nictam ka pitaketc mitato acitc nicto kakone pisimw nicowaw kice mitato mitana acitc nikotwaso ka tato piponikarik, aci tca nicowaso pipona esko kitci okimakwewinik.

Kenositc pisimw ohwe ka tato piponikak 2020, Université d'Ottawa tipatcimo e ki akacehatc Eva Ottawa kitci kiskinohamaketc neta kitci kiskinohamatawkamikw.

## E itatisokemakak

Tipanictawin:E matcectakaniwok
Tipanictawin:Atikamekw
François Ottawa

## Manawan/Wemotaci

Ka iti matce okimakaniwok, anaha okimaw François ki pe takocitaw ocki orakinikewiniw matci iskwew kitci itapitc okimaciwinik neta orakonike  masinahikanik. Wir kirowe kaki mawotci awaciwitc e okimawitc ota manawanik, 25 tato piponesipan ni apitc ka pitaketc. Arimatc ki mawotcihew okimacima e wi orakonak kitci atawanionik aric micta nipira ki iti pitoc ispariniw awacamec mitato acitc niarano pipona ki nokoniw ota otenamik. Ki iti orakonam kitci tacikeritci ka kiskinohamasoritci pecotcic kitci pe nta tacikertci. Krika meskinariw ki orocoweokopan kitci ocitakaniwonik nac asko Matawak. Ka matcekatek anihe otci awik ke nitcictak opimatisiwin mitowi CME enkoweriw kaki mi iti mikatisotcik.  

Ki icaw kiskinohomatokamikok Cegep kitci ki takonikeriniwitc, wirctam ki icaw neta kiskinohomatokamikok Cegep ka nte ocitakaniwonik.

## Opitciwan

Tipanictawin:E matcectakaniwok
Tipanictawin:Atikamekw
Gilles Ottawa

## Manawan/Wemotaci

22 otatakon pisimw ka nitawikitc ote itekera Capetciwotakanik ka 1952 tatopiponikarik.
Edmond Ottawa ki icinikasoriwa otawia. Maggie Dubé tca okawia. Ki mitcetiriwa witcicana. Jean-Pierre, Véronique, Isaïe, Louis, Denise, Simone, Ernest, Louisa, René, Lucien, Maxime Ottawa. Manawanik nictam ki taci kiskinohamaso minawatc Pekwakamik ki nta kanaweritakosiw Pensionnat ka itaniwok. Ki otamiro opictikweak kitotakanik itekera kaskina wiec ka ici petakok. Minawatc ki otamiro atisokanik itekera Manawan ka atisokatek kaie kaskina kekocic. Kaskina wiec ki pa aicaw e nantonak atisokaniw.
Ki apiw okimaciwinik itekera, kinecic ekoni ka aititosketc. Ki micta kice witcihiew kewir kaskina misowe Atikamekw Nehirowisiwa kirika kotakihi nehirosiwa. Ki mitceniw masinhikaniriw ka ki mawtcitatc kewir ka kice kictapitanik kiskinohamatasowinik kaie nikanik otci.

Cécile Niquay ki wikimew, wemotacik ki otciriwa. Nicwaso ki taciriwa onitcaniciwow. Yvan, Delvina, Nathalie, Alvin, Sidney, Tom-Georges kirika Axel. Mitcetiriwa osima.
19 ka tato konakisiritci kenositc pisimw 2013 ka tato piponikarik ki pinomatisiw nete akosiwikamikow Trois-Rivières. Kinec ki akosiw, ki tacikew Trois-Rivières kitci ki ntokohotc. 23 ka tato konakisiritci kenositc pisimw ki rikwaskaniwon. Mia ki oramakaniwokopon kitci coweritakositc nete Joliette. 

## Otipatcimowin

Kitci kaskeritakik iriniwok nikanik tan kaki pe aisparinik otananik, tato ka ki pe takickakotcik, tan ka ki ici takickakotcik, kekwariw ka pe irakonikaniwonik.  Ohwe tca masinahikan kitci witcihikotcik 

ke ici mickowisiwaketcik, kitci kiskeritakik tante ke ici matcatcik, kecpin kekwariw e nikickakik arimisiwiniw.  Aka minawatc neta kitci wi motatakik kekwariw kecpin aka e mirowacinik.

Tipanictawin:E matcectakaniwok
Tipanictawin:Atikamekw
Harry Flamand

## Manawan/Wemotaci

Ki otamiro kitci witcihietc Manawanik. Wirctam kaki orowitc otenamik kitci nta kaskinohomasotc mamik. Ki matce otamirotaw mitcet otamirowiniw, mitcet tca awik ki otamiroriwa aniheriw kaki ocitatc. Kaie ki iti arakiniwiw kitci okimaciwitc ka okimakaniok ni apitc 1960 mekowata Pierre Ottawa ka okimawispan. Wir ki arakiniwiw mocak eki micta witcihiwetc ota otenamik. Ki pa witciew okima arotakina manawanik e pe takociniritci e miro wemitikocimospan.

## Opitciwan

Tipanictawin:E matcectakaniwok
Ickoteapo

vignette

## Manawan/Wemotaci
Kitikan e osowakiniwitc nac e nti mickowakimik. E ickwasikemikok e minikwaniwok ekoni wetci ickoteapo icinikatek.

## Opitciwan

Tipanictawin:E matcectakaniwok
Iko

## Manawan/Wemotaci

***Pediculus humanus.*** (Otikom) Enko anahawe mantcocicic ka kice cikeritakositc kecpin awik e tarwtci octikowanik. Kirakisiw, tcitcikiw kecpin awik e makonikotc octikowanik. Arimatc wewerita awik ocihakaniw kecpin e wi nikanakaniwitc aka wacamec kitci nitawkitc. Tcikinakw icinikasoriwa ka kipitinatc wirsisik nac e mi nitawkitc kotak iko. Kiripi mitcetiwokw kecpin aka e maninakaniwitc wipatc.

## Opitciwan

Tipanictawin:E matcectakaniwok
Irinacit

## Manawan/Wemotaci: Irinacitc
Cikopi aka ka micta kawisitc kirika nipira ka kinikositc kaie ka taritci pikiwa papaskiw ka icinkasortci. Napitc micta sokimakosiw kirika pitoc icinakoniw otikon kaie tca kotak cikopi. Enko ka micta kictapitisitc e ocihakaniwitc nipakitok e manikanikw.

## Opitciwan: Irinact

Cikopi ka cocwisit.

## E otciparik

## Ohwe kotak wi kanawapatamone
* Sapin baumier

Tipanictawin:E matcectakaniwok
Irinatikonamanas

## Manawan/Wemotaci
Notcimik nehe ici otinakatew irinatiko naminas. Irinatikw ici otinakatew anihe. Kice wikacin anihe. Matci tekarepik kirika tca sasipakawecikan kaki ocihakinitc nehe irinatiko naminas acotinikatew. Patoc aric me sikok otcikowin armatc kaie nipira mawotcitakaniwon nihe irinatiko nipi kitci ki otinikatek neta naminas micta kinec osikatew nac kitci iti kicitek matci ko nte kaci orikihikanikw patoc ici ocitakiniwon. Konik nte ici actakiniwon ewi ocihakiniwitc pikisikan kirika anaha kotak pakotinikan ka icinakositc.

## Opitciwan

Tipanictawin:E matcectakaniwok
Irinkokoc

## Manawan/Wemotaci

### Mia e icinakositc
***Sus scrofa domesticus***. Enko anaha awesis mitowi kekat kokoc ka icinakositc napitc aric ka osawisi wapisahawisitc misiwe aniki tca ka apicicitcik napitc papokosinasowok Napitc kinikwariw otokai aspininikotckaie tcimateriw kaie micta kinowariw wipita nikoniki ka acterik pemantcic wakaskoniw. Micta micikitiw peikon kaie octikwan. Kaskina kekociriw mitciw naha irinkokoc. Kecpin e witisotcik wec namekosi pisimw nac asko kenositc pisimw. Apitc e matce kanawerimasotc nicto pisimwa irikik, nicto manactakana ocitc nicto kickwa mikiriwa. Wec nicw matcike mitato kata kitatowocew. Enko anaha mitowi irinkokoc ka nokasitc nada le roi lion. Pumba ka icinkasotc.

### Ite e ici nitawokitc
Ote kirowe e icitakonik sipiriw kakotc nipiriw mita tacikew. Kirowe ote iter**[??]** Pakwe emitcikocickak ici kiskeritakosiwok.

## Opitciwan

Tipanictawin:E matcectakaniwok
Isidore Ottawa

## Manawan/Wemotaci

**Isidore Ottawa:** 1964–1968

Nictam ka iti matce tacikak anihi otci witci nehirowisima, wir tipirowe ki oramakaniwiw kitci natowi totak wa ici wectatotcik anihi kice okimawa otci. Ki icitacohakaniwok atita iriniwok wirawaw tipirowe ka wi kispiwatakik aniheriw ka wi ntoweritakik.
Kaskina kotc, mitowi kitci takonik mitcet ka kictapatak awik e ici arimwetc, keki ici natowi otamirotc. Isidore ki mita tacikowew ockinikiwa e natowi witcihatc. Irikik kape okimawitc mekwatc niarano mitana eki tato piponesitc.
Okosa Gérard Ottawa kirika Vincent Ottawa ki icinikasoriwa. Nictam naha ki okimawiw. Eva Ottawa ki omocomiw. 

## Opitciwan

Tipanictawin:E matcectakaniwok
Tipanictawin:Atikamekw
Icihowin Kapotowan

thumb|upright=.65
Enko anihe wikasi icihowin ka icinikatek ka apatak mekwatc e wi mirohowin. Takon icihowin iskwewok otci kirika iriniwok. Mocak apatan kecpin e nipowinaniwok kekotc kitcikekocic e totcikatek. Kitcikekocic e totcikatek takono e pikiwaniciwak kaie e pakekinowok wawatc takon e risosowapiwok.

Tipanictawin:E matcectakaniwok
Henri Ottawa

## Manawan/Wemotaci

Atikamekw nehorimowin (Henri Ottawa)

Mitato acitc niarano pipona esko eki okimahitc. Okimaw onitcanica, Pierre Ottawa. Ekote epe ototetc eki mocak kweto itotisketc neki otenawisitc kice okimaw orakonikewinik ekota meka kaskina tipiriwe onikihikwa eki itotiskeritci. Kice omocoma Kitciko Ninio kaie Louis Newashish acitc omocoma Simon Ottawa. Ki okimawiwikw Seni Newashish kaie Simon Ottawa ota Manawan, kicterimitowok de 1864 asko 1959, naha wir Seni 1924 asko 1930. 1978, ka kitcipiritc eki okimahitc ota Manawan, Henri Ottawa ki icinkaso nictomitana acitc nicw piponesipan. Aniheriw mia kaki mitatc kitci wir tipirowe mihitisotc nehirowisiw ote itekera otaskik, ntokohewinik kirika mihitisowinik. Eki ocitanioki ote tacikewin Atikamekw (AMAA). Kini kirika ocitaw okimakinowin ka ici otamironanok eki actakiniok nete La Tuque otci mihitisotc nehirowisiw nete Pointe-Bleue (Mashteuiatsh).

## Opitciwan

Tipanictawin:E matcectakaniwok
Tipanictawin:Atikamekw
Iskwaw

## Manawan/Wemotaci

Enko anihe tipahikan ka apatak kecpin e nta kiskeritakok irikik e iskwak. Mitowi kekat e tipahike wakaniwok osit irikik e iskwaki kekocica. Awacamec pemantcic pacitc eskwak 30 cm.

Peiko iskwaw kekocic e tipahikatek kecpin e tcimatek mitcik e actek kekotc e naweskitik. Awik irikik e tipahakaniwitc tepirak e nta kiskerikositc epitc ma matcekikwen.
Mitcet arimatc kekocic tipahikatew aka arotc kitci icinakok kaie aka nota kitc askwak.

## Opitciwan

Tipanictawin:E matcectakaniwok
Iskwewok okiskeritamowininaw

## Manawan/Wemotaci: Iskwewok okiskeritamowiniwaw
vignette|Iskwew mekwatc e tipatcimotc
vignette|Tapickotc iskwew kirika iriniw e otamirotcik, e arimowetcik.
Atikamekw Nehirowisiwok, kiskeritamowin kirika itotiskewin. Iriniwok kirika iskwewok tapickotc otamirowiniwaw icinakoniw. Mocak tapickotc otamirowok mitowi e ocihatcik pakekina matci kaie e ocitatcik wikwas tcimaniciciriw. Wir tipirawe Iriniw acteriw niheriw kitci aititosketc. Mitowi ka atoskaniwok. Kotak tca wirawaw iskwewok ocitawok. Mocak aric tapickotc kipitinamok e ici kiskeritakik.
Weckatc irinikw e matcawasan e nta atosketcik. Iskwewok tacikepanak ka taci kipecitcik kaie onitcaniciwaw kirika ka kiceatisiritci. Wirawaw kanaweritamopanak omatakaniwaw kirika  nantohopanak. Nita aikotapanak iskwewok. Wirawaw tcipakwepanak otci awaca.
Iriniwok otitoskewin kitci niheriw atosketcik ka micta micikitiritci awesisa.Iskwewok tca mininamok wiasiriw ka akokerik kirika aniheriw opiwariw nac tekaci kitci mirositc pakekin. Minawatc iti wacapewok e ocitatcik ackimineapiriw ke apatak asamik. Matci kirika ocitawok wikasiriw kaie kackikwasowok. Kackitawok e ocitatcik mackikinatowapo. Kecpin e nipowinaniokapan Iskwewok ka iticakamowason neheriw.

## Opitciwan

Tipanictawin:E matcectakaniwok
Jean-Roch Ottawa

Atikamekw Nehirowisiw, Manawan otciw. 2014 nac 13 ototokon pisimw 2018 ki okimawiw. New pipona irik ki apiw.
New taciriwa onitcanica, peikw ickweciriwa kirika nicto ockinikiciciriwa. Peikociriwa osima. David-Marcel Ottawa kirika Marie-Cécile Flamand ki icinikasoriwa onikihikwa. Mitato ki taciwokw.
Ki matcataw ke ici nosinetakaniwonik notcimik mictikwa otci kitci kitikanionik. Kinecic ki tiperitam neta, nac ka iti pasoweritak e wi okimawitc.
Kinec ki mikoweritam okimawiniw, mitceniw kekwariw ka wi ici mitaspan wetci ki oreritak ni kitci itapitc. O kice omocoma, omocoma, omicomeca ki okimawirowa. Otaia kinec ki cimakaniciwiriwa, kiskinohamasowiniw ki makockatcitariwa, mocak e ki kispiwatak nehirowisi kiskinohamakewiniw, mocak ki petowew e arimotamiritci.
Ki kiskinohamaso notcimi otamirowinik, kowiskw kitci totcikaterik mictikwa e kitikanionik. Ekota tca e ici aspitcitc erikam cowatc kitci icinakonik askik itekera atikamekok otci. 

Tipanictawin:E matcectakaniwok
Jos Ottawa

## Manawan/Wemotaci
Jos ottawa mocak ki kwetcitahew ockinikiwa tan e aia totcikatek e atoskaniwok, e natarapaniwok, e wepihapaniwok, kirika kaie e mowisonaniwok mitowi weckat iriniwok kaie iskwewok eki aia totamowasan. Mocak kaie eki ka kwetcimakaniwitc e wi nanto kiskeritcikatek tan e isparik anihe ka icinikatcikatek "opération forestière" kirika kaie tan e isparinik otaskiwaw. Kaskeritam kaie mitcet weckat atisokan peikwaw kewir eki atisokatakaniwitc e awaciwitc. E nta kiwotimowasan omocompan Charles Nikweto e atisokatatc weckatc nehirowisikw e ici matisiwaspan. Ki otci kanaweritam atikamekw atisokana kirika otatisokan kitci ki kewir wirctam nikatimwatc ockinikiwa atikamekw pimatisiwiniw kirika atikamekw arimwewin  epitc e kictapitak kitci kinaweritamekw.

## Opitciwan

Tipanictawin:E matcectakaniwok
Jean-Pierre Ottawa

## Manawan
Manawanik ki otciw. Edmond Ottawa kirika Maggie Dubé onikihikwa. 19 kakone pisimw 1937 ka tatopiponikarik ka nitawkitc. Weckatc kewir ka ititosketc aniheriw kotc kewir kaki ici kiskinohamakotc onikihikwa. Mictahi sakitaw kewir e nta pamatisitc notcimik kirika e pa nta atosketc. Sakitaw e atisoketc kaki pe ici petak kewir kotc ecinakonik kaie e itemakanik. Nipira kaie kiskeritam e ici matisitc awik notcimik kekotc ke iti aicikickarik. Pemacic tepirak ki icaw ka kiskinomasotc tepirak kewir kitci nisistak e masinahikaterik kaie kitci nisitapwatciketc. Kinec ki tacikew akosikamikok aka tapwe kewir ki otci miromatisitc kirika eki makonikotc niheriw sokwikotamo akosiwiniw. Kinec tca ki witci tacikemew anihi kotakihi nehirowisiwa ekotca ni kirika kotak nehiromowiniw ki kackitatc e arimwetc kirika e masinahiketc. Mictahi nipira ki witcitaw kiskinohamakewiniw kotcikotc e totcikatekipan e nta orikihikaniok, pikisikan, pokitinikan e ocitakaniok kirika. Mocak kie ki pa amirikew taci kaki pa tackeritci anihi onikihikwa kirika e iti akopiswatcik micta mitcet namesa. Enko tca anaha kewir ka iti matce ocitatc wikwamatariw kirika nihi asama ki ocihew. Weckatc kaskina awik acterikopan kitci kaskitatc e ocitatc notcimik ka apatak kecpin e pamatisinaniok. Ekotca ni wetci ki kackitatc e otamirotc notcimi itoskewiniw. Kiapatc anotc wirata ocitaw nama aric aci kewir ki macko otamiro aci meka iti kiceatisiw. 20 nikikw pisimw 2017 ka tato piponikak ka ickwa pimatisitc. Kinec ki akosiw. 

Ki witam oweriw " Mantokaso ki pimatisiwinik, nehe pimatisiwin ka nehickakon, ekote ke otci nehirowisiwin.".  Ka icatcik mamik ka ici kinoweritcikateki weckatc irapitcitcikana - Wapikon pisimw 2004

Tipanictawin:E matcectakaniwok
Tipanictawin:Atikamekw
Ka ici akockinasonaniok

## Manawan/Wemotaci
Ka ici akockinasonaniokw masinihikan mitwi. Tipatcimowina kaskina awik kitci ki wapitak kekwan ka wi tipatcimonaniokw. Kikehaw nehe kaie osowacin (babillard).

## Opitciwan

Tipanictawin:E matcectakaniwok
Ka ici pakickaniwok

## Manawan/Wemotaci
Enko anihe ka itotiskemakak kitci ki aiatcinaniwok, mirokaw matci kaie cipacteparin. Nictowitch takon oskanik, otasnakek otokak, okotik kaie orerewinik.

## Opitciwan

Tipanictawin:E matcectakaniwok
Ka ici petakok kitotakan

## Manawan/Wemotaci
Ka ici petakok kitotakan (*haut-parleur* icinikatcikatew e Wemitikocimonaniwok). Ka ici mitcetinaniwok kitci ki miro petcikatek e arimowaniwok matci kaie e kitotakaniwok kitci matci niminaniwok. 

## Opitciwan

Tipanictawin:E matcectakaniwok
Ka kickipotcikeparik

## Manawan
vignette|Kickipotcikew iriniw notcimik
Ka kickipotcikeparik, otamirwokaniwon anahwe ka kickipotcikeparik. Mictahi wetan anahwe e tokok tepirak maka ka matcatan ekoni ke ici kickipotcikeprik tici e ici itinman kawi kickipotcikehin. Notcimik mictahi mirowapitan. Mictikw e kickiporaskaniwitc. Mitcet iriniwok otamirowakewokw. 

Tipanictawin:E matcectakaniwok
Ka kitotakewakaniokw

## Manawan/Wemotaci
E ntotcikatek nikamowina enko ka actakaniokw otokanak. Ka ockinikiwitcik acitc ickwecak mocak niheriw apatcitawokw kecpin e wi ntotakik ka ici sakitatcik e kitotaketcik. Tawok ka apitcitatcik niheriw kecpin e pa mipitatcik kitci mirokinetcik. 

## Opitciwan

Tipanictawin:E matcectakaniwok
Ka mitcetotapekisitc

## Manawan/Wemotaci

Ka mitcetotapekisitc ote rareak sakhikanik ici nitawokino anihi mackikiatikwa mitowi kekat micta nipica ecinakok aric napitc apicacino. Awik e akopisotc ite e ici omikitc kekotc awik kata osam aniheriw kecpin e mita akositc opanik kekotc aka tapwe e miroparinike wepinak ocikinapo. Arimatc osikatew nipi mina akotcimakaniwiw wec mitato tipahikanicic ekotca e ici siskapatinikatek nac e mi mirwakamicik.

## Opitciwan

Tipanictawin:E matcectakaniwok
Judith Quitich-Ka wiasiketc

vignette|Cotit Kawiasiketc
Mitato, wapikon pisimw 1906 ka nitawkitc Judith Quitich-Ka wiasiketc nete Metapeckekak. Onikihikwa, Marie-Célina Pittikwi, mictcecic ka ki icinikatakaniwitc, otaia David Ka wiasiketc ki icinikasoriwa. Ki nipowiw Abraham-Victor (Etcakwan) Echaquan-Quitich ni apitc 1933. Mitato ki taciriwa onitcanica, peikw aric ki onihew e piciciritci. Enko kotak ka ki mocak witcihatc iskwewa e wapamawsoritci. Mitcetc ki ntokohew awiriw e akosiritci mackikiwatikoriw e apitcitatc. Ki micta miro otamiro, asama e ociharitci onapema e wacapetc nac e mi ackimetc. 

Tipanictawin:E matcectakaniwok
Ka arimowakaniok

vignette

## Manawan/Wemotaci
Ka arimowakaniok kitci kiciemikak matcike ka nikomowakaniok. Enko ka apitcitakaniokw kecpin e mawtcihitonaniokw e mitcetinaniokw kitci kiciwaniokw kaskina awik kitci petowatc anihi ka arimoweritci matci kaie ka nikamotc. Enko kirika ka apitak kitotakanik awik ka arimowetc e tipatcimotc. 

## Opitciwan

Tipanictawin:E matcectakaniwok
Ka nictopakacik

## Manawan/Wemotaci

Ka nictopakacik ote notcimik, pecotcic e ici cikopiskak nitawokin anihe mackikiatikw tetawitc nitawokiw minicicic. Awik ka micta arimihikotc ote e ici pikikectatc kekotc e akositc oskanik. Tepirak pemacic akotitakanion kicakamitek mina siskapatinikatew nac kitci mi atitewakamik. Peikwaw e kicepawok kirika e otakocik minikwaniwon peikon orakan.

## Opitciwan

Tipanictawin:E matcectakaniwok
Ka octoctoparik

## Manawan/Wemotaci

Mitcim ka pactek nac ka ciwak e ickwa ocitakiniwok. Mocak mitcinaniwon e ickwa mitcisonaniwok. Matci wamin ispokon matcike minic ispokon. E kackwetik e aiatciparik ekoni wetci icinikatek Ka octoctoparik. Armatc nipi actakiniwon.

## Opitciwan

Tipanictawin:E matcectakaniwok
Ka takaiak

## Manawan/Wemotaci

Tcotcocanapo kaie maskomi apitan kitci ki ocitakiniwok ka takaiak. E mickowakotik matci kaie ka minikowakaniokw ocitakanion matci. Awacak micta sakitawokw niheriw.

## Opitciwan

Tipanictawin:E matcectakaniwok
Ka takak

## Manawan/Wemotaci
Enko nehe ka mitcinaniwok kecpin e kicitek orowitamik kekotc ewi ciwospitamaniwok. Tcotcocanapo apatan e ocitakaniwok ka tikak kaie ka ciwok miticm kitci papitoc aispokok kaie kitci papitocnakok.

## Opitciwan

Tipanictawin:E matcectakaniwok
Kakakew

## Manawan/Wemotaci

Enko anohwe piresiw tekaci misiwe ka makatewisitc ka micta kiciwetc kecpin e kitotc. Mekwatc e iti sikonik tariwa onitcanica wec tca pot new kekotc niaran taciriwa. Nipira ko kaie wir mokockatcitaw oskaniw e nikatcikaterik peikon kaie mita tacikew wepinasonik. Takoniw otatisokan wetci icinakositc neta omikonimik. Micta mitcetiwok notcimik e pamatisitcik kaie micta kiciwew e kitotc kotc e mi matce wasearik kekotc e mi otakocinik. Tawok atita iriniwok aka ka sakihatcik anihi osam e micta makatewisitc mia tca e micta koctatcik wec kitci omimitehikotcik. Itewok atita nehirowisiwok e micta mireritakositc e awokaniwok kaie micta wipatc nisistam e aimihakaniwitc wipatc kaie micta niheritcikew.

## Opitciwan

## Ohwe kotak wi kanawapatamone
* Grand Corbeau

Tipanictawin:E matcectakaniwok
Tipanictawin:Pirecicak
Kapi

## Manawan/Wemotaci
Kitikan mitcim ka minikwaniwok. Waweacin e osawak e cikwa kisisikatek. Kitci nte kirowe onickananiwok anetci minikwananiwok anihe kapi. Matci sisipaskot kirika tcotcocanapo actakinion neta matci aric ma soka actakinion matci tca tepirak kapi minikwananion. Ote pe otcipirin nehe cawonok nehirowisiskak.

*Café* pe otciparin nehe itewin.

## Opitciwan

Tipanictawin:E matcectakaniwok
Kapotowan

## Manawan/Wemotaci

Enko anihe wikasi ka apatak e kisinak kekotc ma soka. Takon ka kinowekak, takon kaie ka takwekak acitc napitc ka pakacik kaie kispakak. Takon kaie ka takwekak  kirika kinowekak kapotowan. Matci acotinikatew actotin kirika tipoto kekotc ka iskopitcikatek. Papitoc aicinakon kapotowana takon ka kicowekak kirika aka ka capopwek kecpin e kimiwok pekon kaie tekaci aka ka capwactak e mictakisinak. Takono kapotowana ka mirosikewakaniwok anike ka micta sakitatcik e mirohotik.

## Opitciwan

Tipanictawin:E matcectakaniwok
Karkonacic

## Manawan/Wemotaci
Enko ka mowakaniwitc kecpin e ickwa mitcisonaniwokw matci kaie awacak ko acamakaniwok e ickwa pitiketcik. Napanew kirika nipi matci kaie tcotcocanapo, opisikan totcikatew e ocihakaniwitc karkonacic. Mitcetowek icinakosiwok, kaie ispokosiwok tawok meka ka ciwositcik kirika ka ciwotakaniwitcik. 

## Opitciwan

Tipanictawin:E matcectakaniwok
Kasisinahikan

## Manawan/Wemotaci
Enko nehe irapatcitcikan ka kictapatak kaskinohomatokomikok kecpin e wi kasisnikatek kekocic masinahikanatikw eki apatcitakaniwok e oniprinaniok  masinhikanik. Naha tca kasisnahikan matci kaskina wec aicinakosiw matci wapisiw matci ke kaie pwasimikwisiw. Nipira kictapatisiw e otamironaniwok masinahikanickwemokok.

## Opitciwan

Tipanictawin:E matcectakaniwok
Katiapi

## Manawan/Wemotaci

Enko anihe mitcim ka nipiciok kitikan askik ka nitawokik. Mitceno papitoc e icinakoki kaie pitoc e itinekwaniwok. Napitc ocawackaw kecpin tekaci e tipi wewerita nitawakik kitci ki mitcinaniwok. Wipatc e iti miroskamik kitikaniwon nac e mi takwakik mirowacin kitci mockinikatek.

## Opitciwan

Tipanictawin:E matcectakaniwok
Kiackw

## Manawan/Wemotaci

Enko anaha piresiw tekaci ka wapisitc e itikititc aric papitoc iti icinakosiw kecpin e matce nitawokitc kirika tca micta mitcetitc ite e ici micta nameskarik acitc e kickapiskarik ekota meka e ici pinawetc. Nanikotin mitato taciriwa onitcanica kecpin e pinawetc. Mictahi arimatc mitciso kecpin e mowatc namesa kaie ekoni e ici koratc misawatc e micta micikitiritci. Nama arimatc cacakomew okockowak tca nte apiriwa nac tekaci e kackisowatc. Mictahi arawotcimowok kecpin e kitotcik mekwatc e micta mitcetitcik. Erowek mireritakosiw e awokaniok e apicicitc anaha kiackw. Patoc kewir e iti miroskaminik nac e mi nipinik nitawokiriwa onitcanica aric wawirik ici tariwa nac e mi pakaparinik. Takoniw e ici kiskeritakok kiackw waw kecpin aci e pireciciok, akotin tca aci e tatc pirecic.

## Opitciwan

## Ohwe kotak wi kanawapatamone
* Goéland argenté

Tipanictawin:E matcectakaniwok
Tipanictawin:Awesis
Tipanictawin:Pirecicak
Kakw

## Manawan/Wemotaci

**''Erethizon dorsata''.** Awesis ka micta mitcetiritci okaia (pataskahikana) kitci ki kaie wir miro naskatc kecpin e kotonitikotc kotakihi awesisa. Nama tapwe kicipariw kecpin e ocimotc ekoci pekatc kata pimotew ekoni meka tepirak e asitciparitc. Nanikotin niciriwa, nictiriwa onitcanica kecpin e iti apita miroskaminik. Tepirak kaie wir nipiciriw mitciw kirika mictcikociriw. Mita nokosiw e matce takwakinik  meskanak aci e pa nantonak ke ici piponicitc kirika e nantonowatc noce kakwa ke witci tacikematc. Takoniw kaie wir e ici wacitc aric kirowe sakitaw ka ici kickapiskarik e taciketc. Weckatc kaie wir ki mita mowakaniwiw nehirowisiskak itekera. Takoniw kaie wir otatisokana ote ka ici nehirowisiskarik.

## Opitciwan

## Ohwe kotak wi kanawapatamone
* Porc-épic d'Amérique

Tipanictawin:E matcectakaniwok
Tipanictawin:Awesis
Kapeciwin

vignette|Rikasimon e pipok
## Manawan/Wemotaci

Ekote e itaniwok notcimik e nta tacikaniwok pemacic. Rikasimonik nte notcimik e nta nipaniwok. Nictam Atikamekw nehirowisiw kaki totak mekwatc e pamatisitc notcimik epwamici tapwe takonik mikiwamiriw. Wirata tapwe tekaci nictam kaki icinakonik ke ici taciketc arimatc wir tipirowe ki ocitaw ke omikiwamitc aniheriw tca mictikoriw kirika wikwasiriw ki totam e maniketc aka kitci orina sikatcitc e mekwa piponik. Ki micta tca wewerita ocitaw kaie kaskina wec ki pa nimetaw enkweriw tca matakan nictam kaki iti icinikatak. Enkweriw tepirak kaki ici titak aric ma mictahi ki mirwatcitaw kaie ki micta niherimo e pa taciketc notcimik nama tepirak e taciketc kirika ki kiskeritam ekota kewir e otatisitc. Kapeciwin mia e itemakak kape nipinowa kape pipona kaie tekaci nespitc e pamatisitc notcimik.

## Opitciwan

Tipanictawin:E matcectakaniwok
Kicactewoskisin

## E irapitak

Maskisin: takon kaskina wec e icinakok maskisina.Kicactewoskisin tokon. E nipik iti apatcitakiniwon nama kaie orina kaskina tapickotc icinakono. Sasakirikateckatew anahwe kicitewoskisin.

## E icinakok

Mitowi e pikiwaniciok. Nama orina micta kaspakawo kicitewoskisina. Nama ototoniwon kaie mia mitowi tciparapetici e itapketcik tici e ici piskatek.

Tipanictawin:E matcectakaniwok
Kicik

vignette
**Kicik** (*Thuja occidentalis*)

## Manawan/Wemotaci: Kicik

Kickacitc ote otinakiniwiw notcimik pecotcic ka ici mitciwok cipicic kekotc pwactikw. Awik e micta octotak kekotc awik ka opirikotc ntokohiko anihi kicka. Arimatc akopiso ote otasnakek kekotc oranik, opwamik, omistak. E ici cikopiwitc pikickohakiniwiw pikiwanicik tca arakaniwiw nama micta kinec ki akopisonaniwon ickwaso meka awik kinec e akopisotc. Mictahi mirotamo awik eckwa akopisotc ote otesnakek. Minawatc mina awik e micta akosapitetc anihi kicki pikiwana arew ite e ici wapapitetc aric mictahi wiskaskisoko kirowe aric wipatc acte akosapitew.

## Opitciwan: Kick

Tipanictawin:E matcectakaniwok
Tipanictawin:Mictikw‎
Kicikaw

## Manawan/Wemotaci
Ni kotc e otci matce kicepwacik nac e mi otakocik. Kaskina anihe e kicikak ekota wetci kiskeritakok tekci misiwe peiko manactakana.

* Ockorkaninawon (Lundi)
* Nico kicikaw (Mardi)
* Sosep Kicikaw (Mercredi)
* Octeni Kicikaw (Jeudi)
* Tcipaiatikw Kicikaw (Vendredi)
* Mari Kicikaw (Samedi)
* Manactakaniwon (Dimanche)

## Opitciwan

Tipanictawin:E matcectakaniwok
Kickacitc

## Manawan/Wemotaci
Ote otinakaniwiw notcimik ite ka ici mitciwok sipi kekotc rareak sakihikanik kirika pawoctikok. Awik e micta octotak kekotc ma awik e micta opiri.

## Opitciwan

Tipanictawin:E matcectakaniwok
Kickirowekop

## E irapitak
Akop ka kickekak: Mitcet iskwewok apatcitawok anhweriw kickirowekopiriw. Ote nehiriwisi iskwewok kicteritamok anhweriw weckatc meka iskwewok enkoweriw tepirak eki oticihwinitcik. Enkoweriw kaie ka apatcitatcik awik ka nipowitc matci kaie otokopiw. Akirecamotwanekin akop icinikatcikeriw anhweriw akopiriw kaki mocak pe apitcitatcik mekwata e opowakinecimonaniok.

## E icinakok
Ote itekera ocokanak ici piskatew. Takono kaie tekci oskitatinak takono kaie okitikonak tepirak ka iskowapekaki.

Tipanictawin:E matcectakaniwok
Kipacimo arakapecakan

vignette|Kipacmo arakpecakan

## Manawan/Wemotaci

Enko anaha wikasi ka apitcitakiniwitc kecpin awik e kipacimotc micta meka kiripi paso kecpin e ickwa kospitc awik. E icinakositc tca naha kipacmo arakpecakan matci kaskina wec aicinakosiw kecpin awik e iskwewitc matcike e iriniwitc.

## Opitciwan

Tipanictawin:E matcectakaniwok
Kitci icihowin

## Manawan/Wemotaci

Enko ka piskatek e niminaniwok Pow-wow e isparik. Pitoc icinakoniw iriniw kaie iskwew oticihowinawaw. Mikoniwiniw otoctitin iriniw, akopiriw tca apitcitaw iskwew.

## Opitciwan

Tipanictawin:E matcectakaniwok
Kitciko Ninio Kamissino (Rocheleau)

## Manawan/Wemotaci
vignette|Enko naha Kitciko Ninio Kamissino ka ki icinikasotc.
**Kitciko Ninio Kamissino (Rocheleau)** — 1864 à 1894
Enko naha nictam kaki iti matce pecowamatc mictikokeriniwa, eki kirika icinikasotc Bedjigo kaie minatc Petiquay. Kitciko enko naha wirctam kaki okimawitc ota Metapeckekak, nicto matana tipipona ki okimawiw, enko naha  nictam okimaw kaki mi pakinatc kitci pe icaritci aimihe kiskinomake iriniwa.
Micta wipatc ki kiskertakosiw e micta miro kispiwatak kiskinowerimowiniw. Kitciko kici misinaso ote manawanik wapanok itekera kaie cawonok wemotacik ka iti matce ocitatc orakonikewiniw anihi otci ka wapisiritci kirika nehirowisiwa.

## Opitciwan

Tipanictawin:E matcectakaniwok
Kitikan mitcim

## Manawan/Wemotaci

Askik ka nitokik mitcim matcike mictikok. Kaskina wec icinakon kaie nakowe icinakosiwok.

## Opitciwan

Tipanictawin:E matcectakaniwok
Kitikan mitcim e nipiciwok

## Manawan/Wemotaci

Ocowackaw nehe mitcim askik e pe nitwakik. Mitceno nehe kitikan mitcim ka ocowackak.

## Opitciwan

Tipanictawin:E matcectakaniwok
Kokoc

## Manawan/Wemotaci

### Mia e icinakositc

Enko naha awokan awesis kokoc ka icinikasotc kaie nama orina micta opiawiw ketca kotak awesis ka icinakositc nama micta kinosiw napitc tcikokateciw kaie ispakisiw kirika tca nama micta makatewisiw. E icinakonik ocakak pwasimikosiw mocak tepirak pa mitciso nac e iti micta wirinotc ekotca e ici iti ocihakaniwitc kitci mowakaniwitc kaskina e itikititc mitcinaniwon wawatc osit otokai acitc oso.

### Ite e ici nitawokihakiniwitc

Naha kokoc kitikan askik taci nitawikihakaniwiw awokan tca icinikatakiniwiw terak maka wi atowaniwon wiasim mitowi morasikan ka micta wikpowakiniwirtci kirika micta tipote acitc ocitakiniwon e mite ka atowaniwok.

## Opitciwan

Tipanictawin:E matcectakaniwok
Kickiwan

## Manawan/Wemotaci

Kickiwan ka kanokweiak, pitotokatew, enkoweriw niko iriniok matci kaie kaskina awik ka apatcitatcik.

## Opitciwan

Tipanictawin:E matcectakaniwok
Kinocew

vignette|Kinocew

## Manawan/Wemotaci

***Esox lucius***. Enko anaha names ka mawotci micikititc ota ka ici tacikeikw kirika ka micta sokapetc kecpin e kweckwepisotc. Napitc papikosinaso nte e itikititc kirika micikitiriwa anihi otapwia. Mickekok tacikew kecpin e iti matce ametc mekwatc e miroskaminik. Kaskina namesa kaie atita awesisa kata ki mowew mekwatc e matakaritci sakihikanik kaie micta kackitaw e ntohotc kecpin e acterik aci kitci mitcisotc. Tariwa kotakihi witci namesa aito ka icinakositc mitowi anaha maskinoce ka icinikasotc aric napitc wir pemantcic apiciciw. Napitc nama mirokoposiw e mowakaniwiw kecpin e mekwa nipinik aspinikotc meka namesa mowew micta tca namesipokosiw kirowe tca e piponik mirokoposiw.

## Opitciwan

## Ohwe kotak wi kanawapatamone
* Grand brochet

Tipanictawin:E matcectakaniwok
Tipanictawin:Awesis
Kokoc opwam

vignette|Kokoc opwam
## Manawan/Wemotaci

Enko nihe mitcim ka mita mitcinaniwok kecpin e apita kicika tcipakwaniwok. Ote kokoc wiasik otinikatew opwamik itikera matci kaie ote otitamanik itekera ka ici mirewokak. Kinec actakaniwon icike kitci kicitek kirika akopisikatew. Pitama aric ciwotakanik actakaniwon tekaci kitci pactek kirika aka kitci takok miko wec tca
nico kickwa actakaniwon.

## Opitciwan

Tipanictawin:E matcectakaniwok
Kwackotcikanapecic

## Manawan/Wemotaci

Mantcoc ka micta kanokatetc kaie ka micta kanokwackotitc kirika katakonik naminasiriw mitowi amo ka ici tatak. Micta nipira kewirawaw mitcetiwok kecpin e nokisitcik kaie kecpin e micta miro nipinik. Takoniw kewir apitc ka iti matce tackatisotcik nipira e wi rikihotcik nama aric kinec icpariniw aniheriw ka totakik. Micta nipira onactaso ote kitikan askik e mitci aniheriw ka kitikaniwonik kaie matci micta warowik kata ki ici kwackotiw kecpin e matceckatc.

## Opitciwan: Kwackotcihiminecic

Tipanictawin:E matcectakaniwok
Tipanictawin:Mantcoc
Kwakwapicic/Kwakwapito

## Manawan/Wemotaci

Mantcoc ka micta mirositc kaie kaskina wec ka icinakositc kaie ka mita mokockatcitatc wapikoniriw e nantonak sisipaskotoriw ke mitcik. Kaskina wec pamirew kaie kirowe nokosiw e micta mirokicikarik. Tawok ka waseskonisitcik acitc ka wapisitc kekotc tekaci ka makatesitc. Kotakihi tariwa witci kwakwapicica onimiski kwakwapicic ka icinikasotc patoc aric e tipiskarik nokosiriwa.

## Opitciwan

Tipanictawin:E matcectakaniwok
Tipanictawin:Mantcoc
Kwapihikan

## Manawan/Wemotaci

### Tan e irapitak

Enko anihe tipahikan ka apatak kitci ki nta kiskeritcikatek irikik e asitakimik nipi kekotc kotak kekocic ka mocakimik.

### Ite e ici otciparik

Nictam tipahikan kaki apitak ekarecawok kaki titakik.
Ote napitc ki ici kaskeritakon akireca askik. Mirowapitan kekocic e mocakamik matci nipi kasirine ka osowakamik naminas mite 
e tipahikatek. E asitakamik kirika e iskwakamik. Aci weckatc ka tikok anohe tipahikan korowe ekarewac ki apitcitaw anoheriw. 
Nac ka ite macakatcik ekarecawok ekoni apitc ota ka iti apitcitakaniok anihe tipahikan.

## Opitciwan

Tipanictawin:E matcectakaniwok
Kwekahakew

## Manawan/Wemotaci

Enko anaha awesis nipira ka kiskertakositc nehirowisi  atisokanik ka tca micta nakwi icinakositc. Mictahi nipira mackowisiw kaie micta kitaweritam kecpin e pamatisitc notcimik. Mitowi masko kirika mahikan acitc kotakihi awesisik icinakosiw. Makate osawisiw kirika pemantcic wapisiskwew ote otactamikok. Itakaniwiw kirowe sakitaw wircike e pa matisitc notcimik nama kaie orina mirerimo osam aspinikotc rekimo kecpin e pakotci wamakaniwitc, mia picicikw e pamirowesitc. Patoc otehimin pisimw, mikomini pisimw wekimitowok kewirawaw. Akokatcic pisimw, nikikw pisimw aci tariwa onitcanica wec tca nicw kekotc nicto taciriwa. Nama tapwe wapamakiniw naha awesis osam e micta mikwatciparihotc.

## Opitciwan
Arimisiw ana ka icinakositc.
Nama manatcitaw kekwariw ka nikickak, ka otamickakotc.
Kata orapitam tekaci, kecpin e otamihikotc. 
Tominik pan ki tasorepan weckatc, ekwa kitci pitci pecowamakaniwitc, nama pecotcik kata ki ntowamakaniwiw, mictai matcitowaw.
Kackackipitcikew, kackipitam kekwariw, kaskina ka nakackakotc.
Peikwaw ni ki matahatan.
Tekaci ki pikopitamopan tasorakaniw
Mos wiasiriw e ki okoskekatowakaniwitc, tekaci ki kitaw 
Mictai sa kotc arimisiw anowe Kwekahakew, mikaso kecpin e makonakaniwitc.
Wawatc ko e wi macikwatc iriniwa, kecpin e otitakotc.

## Ohwe kotak wi kanawapatamone
* Carcajou

Tipanictawin:E matcectakaniwok
Tipanictawin:Awesis
Kwekweciw

vignette|Kwekweciw

## Manawan/Wemotaci

Enko anaha piresiw tekaci ka wapisahawisitc nte omikonimik kirika aric pemantcic makatewariw ototokon kirika onakitik acitc napitc wapisiw otactamikok. E mekwa piponik tariwa onitcanica nanikotin tca nictiriwa matci kaie newiriwa. Mocak mita tacikew taci e pa kapecinanionik kirika e ici notcinanionik. Tariwa kewir witci piresima kekat tapickotc ka icinakosiritci aric tekaci waseskonisiriwa ote omikonimik. Napitc nota itikitiw ketca kotak piresiw. Takoniw kewir otatisokan nehirowisiok e ici kiskerimatcik mitowi wir e kiskeritakositc kecpin ma kitci nikatakaniwonik kekwariw ka atoskaniwonik.

Enko sa na pirecic ka pa witcitacikemakoponen Wisaketcakwa

## Opitciwan

## Ohwe kotak wi kanawapatamone
* Geai gris

Tipanictawin:E matcectakaniwok
Tipanictawin:Pirecicak
Mahikan

vignette|Mahikan
vignette|Mahikan (''Canis lupus'')

## Manawan/Wemotaci

**Mahikan** enko anaha awesis aska tekaci makatesiw kekotc taw ka osawisitc kirika tekaci e wapisahawisitc. Micta mitcetiw peikwaw e wapamakaniwitc e mekwa piponik cakotc kitci mirokwatcik mosa e wi nipahatcik kekotc wackeciwa. Kecpin e wi nipahatcik mos a, waskaparictowewok, peikon kaie maskowa ekoni e totowatcik.  Nanikotin mitato kekotc mitato acitc nicw taciriwa onitcanica peikwaw e onitcanicitc. Mictahi mirotakosiok e ohorotcik mekwatc e micta kicikacterik. Wapikon pisimw nac otehimin pisimw matce nitawokiriwa anihi onitcanica. Napitc ki koctatikosiw kecpin aka tapwe e wirinotc matci meka arotc kekociciriw mitciw. 

## Opitciwan
Tipanictawin:E matcectakaniwok
Tipanictawin:Awesis
Makaskisitan

vignette|Makaskisitan

## Manawan/Wemotaci

Nipic ka nitawikik notcimik ite e ici micta sitaskweak aka tapwe e ici itasiketc pisimw. Awik e micarik ite kaki ici pecicotisotc matci eki pitcikohotisotc. Tepirak anihe nipic akotitakaniwon kicakimitek ekotca e ici akopisonaniwok. Peikon kaie awik eki ickwasotc ickoteriw.

## Opitciwan

Tipanictawin:E matcectakaniwok
Makatecip

## Manawan/Wemotaci
Cicip ka micta kackitatc e opohotc kirika ka micta mirowapaketc, micta nahapiw kecpin e naskowakaniwitc. Napitc maketesiw kirika waseskonariw ototokon ote tetawitc itekera. Mictahi e mowakaniwitc kaie napaneapo e ocitakaniok. Cawonok ici matcerewok kecpin e iti matce piponik patoc tca mina e miroskaminik takocireok. Napitc kekat osawisiw aric kaie taw e makatewisitc nama aric tekaci makatewisiw. Ocawackwariw aniheriw okoc kirika osita. Nanikotin niaran, mitato taciriwa onitcanica kecpin e iti matce nipinik kaie micta wipatc nitaworeriwa onitcanica kecpin e tipi matcekiritci. Mocak ite e ici takonik sahikaniw pa tacikew tepirak e nantonak kewir ke mitcik.

## Opitciwan

## Ohwe kotak wi kanawapatamone
* Canard noir

Tipanictawin:E matcectakaniwok
Tipanictawin:Awesis
Tipanictawin:Pirecicak
Manawan Kitotakan 93,1

vignette|Adélard Niquay, Wemotaci iriniw e ki kiskinohamasotc kewir kitotakaniw kitci mitatc.
vignette|Manawan e nipik

## Manawan/Wemotaci
Nictam ka cenikatek Manawan Kitotakan ekoni apitc ka ocki pitaskicik ka wasikotcotc pisimw 1980. Metowekamikok ki wectakanionokopan kitci ici actek. Nicowaso tapahikan nac asko e apita tipiskak cetinokopan kitotakan. Nac ki iti petakosihitowokw Opictikweak ka otamirotcik tiripanicic kasetik e tca pe matcetacahakik kitci ki petakotakaniwinik kitotakanik. Natcipictakewinik kice okimaw kepek kirika kanata anihe otci aski ka ici otamirowaspan ni apitc **Conseil Atikamekw Montagnais** ka tcimatekipan, kitci ki tipatcimowictowakaniwitcik atikamekw iriniokw. Nictam ka ki otamirotcik, enko neki Gilles Ottawa acitc Jacqueline Flamand-Ottawa. La Romaine, Basse- Côte-Nord ki taci kiskinohamasowakopon, ekote nictam ka ki tcimatakanionokoponen tipatcimo kitotakan. Nicw wemotaci iriniokw, Adélard Niquay acitc Alfred Biroté kewirow ki kiskinohamasowakopon. Vincent Ottawa e ki micta witcitakoponen kitci matcamikanik aniheriw tipatcimo kitotakaniw.

Ki takonopan masinactetcitcikanik ka nokok misowe otenak e ki tapikecimatc kitci mitcenik ka masinactepirik. Awacmec mitato pipona ki takon ota Manawanik.

2020 mia ka tato piponikak ki mikwaskemonaniwon aci 40 tato pipon e takok Manawan Kitotakan, ki tca metwaniwon neta ka ocitakaniwok nia apitc kirika Festival Manawan, nikamowiriniw Sakay Ottawa ki ocitaw nikamowiniw neheriw otci.  E sakitaian e ntotaman ki icinikatam neheriw nikamowiniw.  Ki wicamakaniwok otananik ka ki otamirotatcik tipatcimo kitotakaniw misowe nehirowisiskak e mitcetocteki otenowa.  Ocki kekwariw ki actawok ni apitc, kitci masinacteparitciketcik aci kirika.  Enko tca ki matcekatek nehe mia ka micta akosinaniwok *covid-19.*  Studio TV CHMK ki icinikatcikatew apitc nac kotak kitci wectakaniwok ke taci miwotakaniwok nehe otamirowin.  Ota ici petakon aci www.chmk.net.

Tipanictawin:E matcectakaniwok